लेकिन उन्होंने चुनाव समय से पूर्व कराए जाने के कोई संकेत नहीं दिए.

चार राज्यों के मतदान बाद किए चुनाव सर्वेक्षणों का कहना है कि भारतीय जनता पार्टी की स्थिति बेहतर है.

सर्वेक्षणों का कहना है कि एक दिसंबर को चार राज्यों- मध्य प्रदेश, छत्तीसगढ़, दिल्ली और राजस्थान में हुए मतदान में तीन राज्यों में भाजपा सरकार बना सकती है.

अभी तक चारों राज्यों में काँग्रेस की सरकारें हैं.

इंतज़ार

इन राज्यों में औसतन 56 प्रतिशत मतदान हुआ जिसमें राजस्थान में सबसे अधिक और दिल्ली में सबसे कम लगभग 48 प्रतिशत मतदान हुआ.

 लोकसभा चुनाव अब केवल एक वर्ष दूर रह गए हैं इसलिए सांसदों को अपने क्षेत्रों में जाकर चुनाव की तैयारियों में अभी से जुट जाना चाहिए

अटल बिहारी वाजपेयी

भाजपा संसदीय दल की बैठक में बुधवार को प्रधानमंत्री वाजपेयी ने कहा कि लोकसभा चुनाव अब केवल एक वर्ष दूर रह गए हैं इसलिए उन्हें अपने क्षेत्रों में जाकर चुनाव की तैयारियों में अभी से जुट जाना चाहिए.

पार्टी के संसदीय दल के प्रवक्ता विजय कुमार मल्होत्रा के मुताबिक प्रधानमंत्री ने सांसदों से कहा कि वे सरकार की उपलब्धियों की जानकारी लोगों तक पहुँच... अधिकतम 4000 वर्णों के लिए लेख जारी रखें:
ाएँ.

यह पूछे जाने पर कि क्या चुनाव निर्धारित समय से पहले हो सकते हैं, विजय कुमार मल्होत्रा ने कहा कि प्रधानमंत्री के संबोधन से यह संकेत मिलता है कि चुनाव समय पर ही होंगे.

ऐसी चर्चाएँ चल रही थीं कि समय से पहले लोकसभा के चुनाव हो सकते हैं.

इस लोकसभा का कार्यकाल अक्तूबर तक है.